text: Kirkeklokker gik amok og lavede tidlig morgenvækning
  28 februar 2018 kl. 05.48
  Det er de færreste mennesker, der bestiller morgenvækning til klokken 04.10. Derfor vakte det heller ikke stor begejstring, da klokkeværket ved Jerne Kirke i Esbjerg satte i gang tidlig onsdag morgen.
  Naboerne til Jerne Kirke i det østlige Esbjerg fik sig en tidlig morgenvækning og uventet klokkespil i morges ved 04-tiden.
  Flere ringede til Syd- og Sønderjyllands Politi og frabad sig vækningen.
  - Der var ikke ligefrem begejstring i stemmen hos anmelderne, siger vagtchef Nikolaj Hølmkjær, Syd- og Sønderjyllands Politi, til TV SYD.
  Det lykkedes politiet at få vækket kirketjeneren - og han fik stoppet det løbske automatiske klokkeværk.
  Der er endnu ingen forklaring på, hvad der fik klokkerne til at lyde i den frostklare nat.
  Esbjerg: Et alt for koldt klokkeværk skyld i &quot;musik til ulempe&quot; i Jerne kirke, Esbjerg. Kirkeklokken er af uvisse årsager gået gang kl. 0410
  
  